ג'ון דיקסון קאר

ג'ון דיקסון קאר (באנגלית: John Dickson Carr; 30 בנובמבר 1906 – 27 בפברואר 1977) היה סופר מתח אמריקאי, שפרסם ספרים גם תחת שמות עט נוספים - קרטר דיקסון (Carter Dickson) ורוג'ר פאירברן (Roger Fairbairn). הוא נחשב לאחד מגדולי סופרי המסתורין של "תור הזהב" של ספרות הבלשים, שאופיינה בעלילות מורכבות בהן הפתרון המפתיע מובא בסוף העלילה.

קאר היה אומן הסיפור של "החדר הנעול", בו הבלש פותר תעלומות רצח בלתי אפשריות לכאורה. דוגמאות לתעלומות כאלו הן רצח בחדר נעול או רצח בה הגווייה מוטלת בשלג או בחול, כשרק עקבותיה מתגלות בו.

ב-1950 זכה בפרס אדגר היוקרתי לספרות בלשית, ובשנת 1963 זכה בו בשנית על כתיבה של 40 שנה בתחום.

ב-1963 שותקה מחצית גופו של קאר עקב שבץ, והוא המשיך לכתוב ביד אחת עד מותו מסרטן ריאות ב-1977.

 גיבורי ספריו 
שמאל|ממוזער|150px|עטיפת ספרו של קאר בעברית
גיבורי ספריו המפורסמים ביותר של קאר הם שני הבלשים - ד"ר פל (אנגלית: Dr. Fell) וסר הנרי מריבל (אנגלית: Sir Henry Merrivale). ד"ר פל נחשב ליצירתו הבדיונית העיקרית והיא מושווה לעיתים לשרלוק הולמס, יציר כפיו של ארתור קונאן דויל ונירו וולף גיבור ספריו של רקס סטאוט. הסופר הבריטי קינגסלי אמיס לדוגמה, דרג את ד"ר פל כאחד משלושת הבלשים האהובים עליו אחרי שרלוק הולמס.

 ספריו שתורגמו לעברית 
כ-30 מספריו של קאר תורגמו לעברית בשנות ה-60 וה-70 של המאה העשרים, רובם הגדול בהוצאת מ. מזרחי:

 המטען הסודי, תרגם: יהודה הראל, הוצאת מ. מזרחי, 1971
 תעלומת ההתאבדות הכפולה, תרגם: ש. בן יצחק, הוצאת מ. מזרחי, 1967
 הרצח בפגיון הגומי, תרגם: שמשון ענבל, הוצאת מ. מזרחי, 1963
 רוצח ללא פרצוף, תרגם: ע. משי, הוצאת מ. מזרחי, 1966
 תעלומת הרצח בניו אורליאנס, תרגם: עזי אוסטרליץ, הוצאת מ. מזרחי, 1972
 ד"ר פל והרוצח הנעלם, תרגם: מ. שורין, הוצאת מ. מזרחי, 1966
 עד שהמוות יפריד בינינו, תרגם: איל ארד, כתר, 1981
 הרוצח המוזר, תרגם: א. קהתי, הדב, 1949
 תעלומת המשקפים השחורים, תרגם: ישראל רוזן, הוצאת מ. מזרחי, 1974
 תעלומת הגברת X, תרגם: יהודה הראל, הוצאת מ. מזרחי, 1960
 הרצח בחדר האמבטיה, תרגם: יצחק גלבר, הוצאת מ. מזרחי, 1972
 רצח בצל הגלימה, תרגם: יהודה רגבים, הוצאת מ. מזרחי, 1972
 מסתרי הקופסה הקיסרית, תרגם: יואב פרידמן, הוצאת מ. מזרחי, 1964
 צחוקו של המוות, תרגם: חיים גיבורי, הוצאת מ. מזרחי, 1974
 הרצח בבית הרפאים, תרגם: א. מרגלית, הוצאת מ. מזרחי, 1972
 רצח ללא עקבות, תרגם: ש. משה, הוצאת מ. מזרחי, 197X
 הרצח במגרש הטניס, תרגם: יואב פרידמן, הוצאת מ. מזרחי, 1965
 תעלומת רצח הכובען, תרגם: חיים גיבורי, הוצאת מ. מזרחי, 1974
 הרצח על הסיפון, תרגם: חיים גיבורי, הוצאת מ. מזרחי, 1974
 הרצח בבית הכלא, תרגם: א. מרגלית, הוצאת מ. מזרחי, 1975
 מסתרי הנרות השחורים, תרגם: יואב פרידמן, הוצאת מ. מזרחי, 1964
 תעלומת האח המזויף, תרגם: א. זהר, הוצאת מ. מזרחי, 1972
 הקבר המכושף, תרגמה: ציפורה פינקלשטיין, הוצאת מ. מזרחי, 1963
 הרצח במוזיאון, תרגם: חיים יוסף הלחמי, הוצאת מ. מזרחי, 197X
 הבלש בעקבות הקלף, תרגם: חיים יוסף הלחמי, הוצאת מ. מזרחי, 1967
 המתאבדים, תרגם: שמשון ענבל, הוצאת מ. מזרחי, 1962
 חופשה עם המוות, תרגם: קלמן כצנלסון, הוצאת מ. מזרחי, 1963
 הרצח במעלה המדרגות, תרגם: אלישע בן מרדכי, הוצאת מ. מזרחי, 1974 

 קישורים חיצוניים 

 אגודת מעריצי ג'ון דיקסון קאר




קטגוריה:אמריקאים ילידי פנסילבניה
קטגוריה:סופרי מתח ואימה אמריקאים
קטגוריה:בוגרי אוניברסיטת הרווארד
קטגוריה:זוכי פרס אדגר
קטגוריה:אמריקאים שנפטרו מסרטן הריאה
קטגוריה:אמריקאים שנולדו ב-1906
קטגוריה:אמריקאים שנפטרו ב-1977